Winter Island

Winter Island er en liten øy i Antarktis, beliggende i øygruppen Argentine Islands i Wilhelm Archipelago. Den har en utstrekning på 900 ganger 200 meter, og ligger 200 meter nord for Skua Island.

Winter Island ble navngitt under British Graham Land Expedition (BGLE) 1934–37, som benyttet øya som vinterbase i 1935. I 1947 etablerte Falkland Islands Dependencies Survey en base her, Base F (Argentine Islands). Hovedbygningen ble reist på tuftene etter hytta til BGLE. Den ble navngitt «Wordie House» etter James Wordie, et av medlemmene på Ernest Shackletons Endurance-ekspedisjon, som besøkte basen i byggeperioden. Wordie House har blitt restaurert og er oppført på antarktistraktatens liste over historiske steder og kulturminner i Antarktis.

Stasjonen flyttet til naboøya Galindez Island i mai 1954 og endret i 1977 navn til Faraday Station.

Referanser 

Øyer i Antarktis
Wilhelm Archipelago
Verneområder i Antarktis
Artikler i Antarktis-prosjektet